Diari Oficial de la Generalitat Valenciana


Sumari del DOGV 5973, del 12-03-2009 (2009/2680)

INSTRUCCIÓ de 3 de març de 2009, del Síndic de Greuges de la Comunitat Valenciana, per la qual s'aprova la creació i l'anul·lació de fitxers de dades de caràcter personal.
---------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/ins/2009/03/03/(1)/dof/vci/html**

### Dades del document

Número de DOGV
:   5973

Data del DOGV
:   12-03-2009

Secció del DOGV
:   I. DISPOSICIONS GENERALS

Número del document
:   2009/2680


Data del document
:   03-03-2009

Organisme emissor
:   Sindic de Greuges

Tipus de document
:   Instrucció

Anàlisi jurídica

 Descriptors 

:   * legislació
    * dades personals
    * administració regional
    * base de dades

INSTRUCCIÓ de 3 de març de 2009, del Síndic de Greuges de la Comunitat Valenciana, per la qual s'aprova la creació i l'anul·lació de fitxers de dades de caràcter personal. [2009/2680]  
La Llei Orgànica 15/1999, de 13 de desembre, de Protecció de Dades de Caràcter Personal establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució espanyola en l'article 18, aplicable tant als fitxers informatitzats com als manuals estructurats que continguen dades de caràcter personal. Així, la protecció de dades de caràcter personal és un dret fonamental de les persones, com a màxima expressió del dret a la intimitat, i és responsabilitat de les administracions públiques allò concernent a la creació, modificació o supressió dels fitxers de dades de caràcter personal que utilitzen en l'exercici de les seues funcions.  
L'article 20 de la Llei Orgànica 15/1999, de 13 de desembre, i l'article 52.1 del Reial Decret 1720/2007, de 21 de desembre, establix que la creació, modificació o supressió dels fitxers de les administracions públiques només podrà fer-se a través d'una disposició general publicada en el Boletín Oficial del Estado o en el diari oficial corresponent.   
Així mateix, els articles 53, 54 i 55 del Reial Decret 1720/2007, de 21 de desembre, establixen la forma i el contingut que ha de revestir la disposició o l'acord de creació, modificació o supressió de fitxers, com també la manera en què caldrà fer la notificació i inscripció de fitxers en el Registre General de Protecció de Dades.   
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de la Generalitat, determina, en l'article 10 i següents, el procediment d'inscripció en este últim dels fitxers informatitzats de dades personals creats o gestionats pels diversos òrgans o entitats de la Generalitat, com també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en l'entitat pública competent per raó de la matèria.   
L'article 55.3 del Reial Decret 1720/2007, de 21 de desembre, establix que quan l'obligació de notificar afecte fitxers sotmesos a la competència de l'autoritat de control d'una comunitat autònoma que haja creat el seu propi registre de fitxers, la notificació haurà de ser realitzada per l'autoritat autonòmica competent, que haurà de donar trasllat de la inscripció al Registre General de Protecció de Dades. El Registre General de Protecció de Dades podrà sol·licitar a les autoritats de control de les comunitats autònomes el trasllat a què es referix el paràgraf anterior o, en defecte d'això, podrà realitzar, d'ofici, la inclusió del fitxer en el Registre.   
Amb anterioritat, en la Instrucció de 25 de maig de 1995, del Síndic de Greuges de la Comunitat Valenciana, per la qual es creen i es regulen els fitxers automatitzats de dades de caràcter personal existents en la institució, que va ser publicada en el Butlletí Oficial de les Corts Valencianes de 19 de juny de 1995, núm. 274, es va aprovar la creació dels fitxers denominats «Entrades» i «Personal», en compliment de la derogada Llei Orgànica 5/1992, de 29 d'octubre, de Regulació del Tractament Automatitzat de les Dades de Caràcter Personal.  
En el temps transcorregut des de llavors, s'han produït diverses variacions a escala orgànica i funcional en el Síndic de Greuges de la Comunitat Valenciana, la qual cosa fa necessària una revisió i consolidació dels fitxers existents en la institució, com també la declaració de la doble naturalesa d'aquells, això és, automatitzada i no automatitzada.   
Tenint en compte el que antecedix, i fent ús de les facultats que li atorga la Llei 11/1988, de 26 de desembre, com també l'article 7 r) del Reglament d'Organització i Funcionament de la institució, oïda la Junta de Coordinació i Règim Interior, en sessió del dia 3 de març de 2009, el Síndic de Greuges en funcions de la Comunitat Valenciana ha aprovat les normes següents:  
Primera. Objecte  
La present instrucció té com a objecte regular els fitxers que contenen dades de caràcter personal existents en el Síndic de Greuges de la Comunitat Valenciana i que estan inclosos en l'àmbit d'aplicació de la Llei Orgànica 15/1999, de 13 de desembre, de Protecció de Dades de Caràcter Personal.  
Segona. Creació de fitxers  
Es creen els següents fitxers de dades de caràcter personal titularitat del Síndic de Greuges de la Comunitat Valenciana:  
· Gestió de queixes  
· Consultes  
· Personal  
· Relacions institucionals  
· Registre general  
· Gestió econòmica  
· Vídeo vigilància  
· Control d'accés   
Tots estos fitxers apareixen detallats en l'annex a la present instrucció, en els termes i les condicions fixats en la Llei Orgànica 15/1999, de 13 de desembre, de Protecció de Dades de Caràcter Personal, i el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal.  
Tercera. Anul·lació de fitxers  
S'anul·len els fitxers de dades de caràcter personal del Síndic de Greuges de la Comunitat Valenciana, denominats «Entrades» i «Personal», que van ser creats mitjançant Instrucció de 25 de maig de 1995, del Síndic de Greuges de la Comunitat Valenciana, per la qual es creen i es regulen els fitxers automatitzats de dades de caràcter personal, existents en la institució. Les dades de caràcter personal contingudes en els fitxers anul·lats s'entendran incloses en el fitxer corresponent dels creats en virtut de la present instrucció, d'acord amb les finalitats assignades a cadascun.   
Quarta. Responsable dels fitxers  
El Síndic de Greuges de la Comunitat Valenciana, com a responsable del fitxer o tractament, haurà d'adoptar les mesures d'índole tècnica i organitzativa que siguen necessàries, i haurà d'assegurar, en tot cas, la confidencialitat, seguretat i integritat de les dades, com també les mesures conduents a fer efectius les garanties, obligacions i drets reconeguts en la Llei Orgànica 15/1999, de Protecció de Dades de Caràcter Personal, i en les seues normes de desenvolupament i el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal.  
Cinquena. Accés a les dades per part de tercers  
Quan s'encarregue el tractament de dades a un tercer, alié al Síndic de Greuges de la Comunitat Valenciana, caldrà fer constar expressament en el contracte corresponent que l'encarregat del tractament únicament tractarà les dades d'acord amb les instruccions del Síndic de Greuges de la Comunitat Valenciana, que no les aplicarà o utilitzarà amb una finalitat distinta de la que figure en este contracte, ni les comunicarà, ni tan sols per conservar-les, a altres persones. Així mateix, en el contracte s'hauran d'estipular les mesures de seguretat que l'encarregat del tractament està obligat a implementar.  
Sisena. Accés, rectificació i cancel·lació  
Les persones afectades pels fitxers esmentats podran exercir el seu dret d'accés, rectificació i cancel·lació de dades, quan escaiga, davant l'òrgan administratiu que s'ha especificat en cadascun dels fitxers relacionats en l'annex d'esta instrucció.  
Disposició addicional única  
La creació dels fitxers relacionats en esta instrucció haurà de ser notificada al Registre de Fitxers Informatitzats de l'administració de la Generalitat Valenciana, de conformitat amb els articles 10 a 13 del Decret 96/1998, de 6 de juliol, del Govern Valencià. Així mateix, seran inscrits en Registre General de Protecció de Dades de l'Agència Espanyola de Protecció de Dades, en compliment del que disposa l'article 39.2 de la Llei Orgànica 15/1999, un procés que s'efectuarà de conformitat amb el 55.3 del Reial Decret 1720/2007, de 21 de desembre.   
Disposició derogatòria única  
Queda derogada la Instrucció de 25 de maig de 1995, del Síndic de Greuges de la Comunitat Valenciana, per la qual es creen i es regulen els fitxers automatitzats de dades de caràcter personal existents en la institució, i totes les altres disposicions anteriors, de rang igual o inferior, que s'oposen al que hi ha disposat en la present instrucció.  
Disposició final única  
La present instrucció entrarà en vigor el mateix dia de la seua publicació en el Diari Oficial de la Comunitat Valenciana.  
Alacant, 3 de març de 2009.- El Síndic de Greuges en funcions de la Comunitat Valenciana: Carlos Morenilla Jiménez.  
ANNEX  
Creació de fitxers  
1. Fitxer: Gestió de queixes.  
1.1 Identificació i finalitat del fitxer  
- Nom: Gestió de queixes.  
- Descripció detallada de la finalitat i dels usos previstos: gestió, tramitació i seguiment dels escrits de queixa i de la resta de documentació que els puga acompanyar, dirigits al Síndic de Greuges, com també dels expedients a què donen lloc.  
- Tipificació corresponent a la finalitat i els usos previstos: atenció al ciutadà. Procediment de queixa. Finalitats històriques, estadístiques o científiques. Altres finalitats.  
1.2 Origen i procedència de les dades  
- Origen de les dades: la persona interessada o el seu representant legal. Altres persones físiques. Entitat privada. Administracions públiques.   
- Procediment de recollida: formularis o qüestionaris, electrònics o en paper.  
- Col·lectius o categories d'interessats: ciutadans. Representants legals. Càrrecs públics.   
1.3 Tipus de dades, estructura i organització del fitxer  
- Dades especialment protegides: salut, violència de gènere, ideologia, creences, religió, origen racial o ètnic, afiliació sindical i/o política, vida sexual.  
- Dades relatives a la comissió d'infraccions: dades relatives a infraccions administratives o penals.  
- Dades de caràcter identificatiu: NIF/DNI, nom i cognoms, adreça, telèfon, signatura/empremta, número de la Seguretat Social, imatge/veu, targeta sanitària.  
- Altres tipus de dades: acadèmiques i professionals. Característiques personals. Circumstàncies socials. Detalls d'ocupació, econòmics, financers i d'assegurances. Informació comercial. Transaccions de béns i serveis.   
- Sistema de tractament.: mixt.  
1.4 Mesures de seguretat  
- Nivell de seguretat adoptat: alt.  
1.5 Cessió o comunicació de dades  
Interessats legítims. Òrgans judicials. Òrgans de l'administració europea, estatal, autonòmica i local. Diputació provincial. Col·legis professionals. Defensors del poble.  
1.6 Transferències internacionals de dades  
No es produïxen transferències internacionals de dades.  
1.7 Drets d'oposició, accés, rectificació i cancel·lació  
- Òrgan, servei o unitat davant el qual s'haurien d'exercir els drets d'accés, rectificació, cancel·lació i oposició: Síndic de Greuges de la Comunitat Valenciana, c/ Pascual Blasco, 1, CP 03975 Alacant.  
2. Fitxer: Consultes  
2.1 Identificació i finalitat del fitxer  
- Nom: Consultes.  
- Descripció detallada de la finalitat i dels usos previstos: gestió, control i atenció de les consultes. Reclamacions i suggeriments emesos per ciutadans, entitats públiques o privades per a la possible obertura de l'expedient que ha de gestionar i tramitar el Síndic de Greuges o, si escau, orientació o resposta.  
- Tipificació corresponent a la finalitat i els usos previstos: atenció al ciutadà. Procediment de queixa. Finalitats històriques, estadístiques o científiques. Altres finalitats.  
2.2 Origen i procedència de les dades  
- Origen de les dades: la persona interessada o el seu representant legal. Altres persones físiques. Entitat privada. Administracions públiques.   
- Procediment de recollida: formularis o qüestionaris, electrònics o en paper.  
- Col·lectius o categories d'interessats: ciutadans. Representants legals. Càrrecs públics.   
2.3 Tipus de dades, estructura i organització del fitxer  
- Dades especialment protegides: salut, violència de gènere, ideologia, creences, religió, origen racial o ètnic, afiliació sindical i/o política, vida sexual.  
- Dades relatives a la comissió d'infraccions: dades relatives a infraccions administratives o penals.  
- Dades de caràcter identificatiu. NIF/DNI, nom i cognoms, adreça, telèfon, signatura/empremta, número de la Seguretat Social, imatge/veu, targeta sanitària.  
- Altres tipus de dades: acadèmiques i professionals. Característiques personals. Circumstàncies socials. Detalls d'ocupació, econòmics, financers i d'assegurances. Informació comercial. Transaccions de béns i serveis.   
- Sistema de tractament: mixt.  
2.4 Mesures de seguretat  
- Nivell de seguretat adoptat: alt.  
2.5 Cessió o comunicació de dades  
No es produïxen cessions o comunicacions de dades.  
2.6 Transferències internacionals de dades  
No es produïxen transferències internacionals de dades.  
2.7 Drets d'oposició, accés, rectificació i cancel·lació  
- Òrgan, servei o unitat davant el qual s'haurien d'exercir els drets d'accés, rectificació, cancel·lació i oposició: Síndic de Greuges de la Comunitat Valenciana, c/ Pascual Blasco, 1, CP 03533 Alacant.  
3. Fitxer: Personal  
3.1 Identificació i finalitat del fitxer  
- Nom: Personal.  
- Descripció detallada de la finalitat i dels usos previstos: gestió de recursos humans. Control de presència. Biblioteca. Elaboració, confecció, control i gestió de les nòmines. Dietes. Ajudes socials. Prevenció de riscos laborals del personal de la institució.  
- Tipificació corresponent a la finalitat i els usos previstos: seguretat i control d'accés a edificis. Recursos humans. Gestió de nòmina. Prevenció de riscos laborals. Altres finalitats.  
3.2 Origen i procedència de les dades  
- Origen de les dades: la persona interessada o el seu representant legal.   
- Procediment de recollida: via electrònica i/o en paper.  
- Col·lectius o categories d'interessats: empleats. Representants legals. Càrrecs públics.   
3.3 Tipus de dades, estructura i organització del fitxer  
- Dades de caràcter identificatiu: NIF/DNI, nom i cognoms, adreça, telèfon, signatura/empremta, número de la Seguretat Social, imatge/veu.   
- Altres tipus de dades: acadèmiques i professionals. Característiques personals. Detalls d'ocupació, econòmics, financers i d'assegurances. Informació comercial.  
- Sistema de tractament: mixt.  
3.4 Mesures de seguretat  
- Nivell de seguretat adoptat: mitjà.  
3.5 Cessió o comunicació de dades  
Organismes de la Seguretat Social: hisenda pública i administració tributària. Bancs, caixes d'estalvi i caixes rurals. Altres entitats financeres. Entitats asseguradores. Sindicats i Junta de Personal. Entitat gestora i dipositària del pla de pensions. Publicacions en taulers, diaris o butlletins oficials. Òrgans judicials. Diputació provincial. Mutualitats.   
3.6 Transferències internacionals de dades  
No es produïxen transferències internacionals de dades.  
3.7 Drets d'oposició, accés, rectificació i cancel·lació  
- Òrgan, servei o unitat davant el qual s'haurien d'exercir els drets d'accés, rectificació, cancel·lació i oposició: Síndic de Greuges de la Comunitat Valenciana, c/ Pascual Blasco, 1, CP 03464 Alacant.  
4. Fitxer: Relacions institucionals   
4.1 Identificació i finalitat del fitxer  
- Nom: Relacions institucionals.  
- Descripció detallada de la finalitat i dels usos previstos: manteniment d'agenda amb dades de representants dels mitjans de comunicació, institucions públiques o privades, nacionals o internacionals, amb les quals el Síndic de Greuges es relaciona a fi de realitzar l'enviament de publicacions i comunicacions, convocar actes i gestionar les relacions institucionals i de protocol.  
- Tipificació corresponent a la finalitat i els usos previstos: publicacions. Altres finalitats.   
4.2 Origen i procedència de les dades  
- Origen de les dades: la persona interessada o el seu representant legal. Altres persones físiques. Entitat privada. Administracions públiques. Fonts accessibles al públic. Registres públics.   
- Procediment de recollida: via electrònica i/o en paper.  
- Col·lectius o categories d'interessats: ciutadans. Representants legals. Persones de contacte. Càrrecs públics. Destinataris de les publicacions.   
4.3 Tipus de dades, estructura i organització del fitxer  
- Dades de caràcter identificatiu: NIF / DNI, nom i cognoms, adreça, telèfon.   
- Altres tipus de dades: circumstàncies socials. Detalls d'ocupació. Informació comercial.  
- Sistema de tractament: mixt.  
4.4 Mesures de seguretat  
- Nivell de seguretat adoptat: bàsic.  
4.5 Cessió o comunicació de dades  
No es produïxen cessions o comunicacions de dades.  
4.6 Transferències internacionals de dades  
No es produïxen transferències internacionals de dades.  
4.7 Drets d'oposició, accés, rectificació i cancel·lació  
- Òrgan, servei o unitat davant el qual s'haurien d'exercir els drets d'accés, rectificació, cancel·lació i oposició: Síndic de Greuges de la Comunitat Valenciana, c/ Pascual Blasco, 1, CP 03793 Alacant.  
5. Fitxer: Registre general   
5.1 Identificació i finalitat del fitxer  
- Nom: Registre general.  
- Descripció detallada de la finalitat i dels usos previstos: gestió d'entrada d'escrits o comunicacions que siguen presentats o que es reben en el Síndic de Greuges, com també l'eixida d'escrits i de comunicacions oficials dirigits a altres òrgans o particulars.  
- Tipificació corresponent a la finalitat i els usos previstos: registre d'entrada i eixida d'escrits o comunicacions.  
5.2 Origen i procedència de les dades  
- Origen de les dades: la persona interessada o el seu representant legal. Entitat privada. Administracions públiques.   
- Procediment de recollida: via electrònica i/o en paper.   
- Col·lectius o categories d'interessats: ciutadans. Representants legals. Càrrecs públics.   
5.3 Tipus de dades, estructura i organització del fitxer  
- Dades especialment protegides: salut, violència de gènere, ideologia, creences, religió, origen racial o ètnic, afiliació sindical i/o política, vida sexual.  
- Dades relatives a la comissió d'infraccions: dades relatives a infraccions administratives o penals.  
- Dades de caràcter identificatiu: NIF/DNI, nom i cognoms, adreça, telèfon, signatura/empremta, número de la Seguretat Social, imatge/veu, targeta sanitària.  
- Altres tipus de dades: acadèmiques i professionals. Característiques personals. Circumstàncies socials. Detalls d'ocupació, econòmics, financers i d'assegurances. Informació comercial. Transaccions de béns i serveis.   
- Sistema de tractament: mixt.  
5.4 Mesures de seguretat  
- Nivell de seguretat adoptat: alt.  
5.5 Cessió o comunicació de dades  
No es produïxen cessions o comunicacions de dades.  
5.6 Transferències internacionals de dades  
No es produïxen transferències internacionals de dades.  
5.7 Drets d'oposició, accés, rectificació i cancel·lació  
- Òrgan, servei o unitat davant el qual s'haurien d'exercir els drets d'accés, rectificació, cancel·lació i oposició: Síndic de Greuges de la Comunitat Valenciana, c/ Pascual Blasco, 1, CP 03986 Alacant.  
6. Fitxer: Gestió econòmica  
6.1 Identificació i finalitat del fitxer  
- Nom: gestió econòmica.   
- Descripció detallada de la finalitat i dels usos previstos: gestió i tramitació dels expedients de contractació i despesa. Documents comptables, fiscals o tributaris. Gestió de les adquisicions necessàries per al funcionament de la institució i el pagament als respectius proveïdors. Concessió d'ajudes o subvencions econòmiques.  
- Tipificació corresponent a la finalitat i els usos previstos: gestió comptable, fiscal i administrativa.  
6.2 Origen i procedència de les dades  
- Origen de les dades: la persona interessada o el seu representant legal. Fonts accessibles al públic. Administracions públiques.  
- Procediment de recollida: via electrònica i/o en paper.  
- Col·lectius o categories d'interessats: empleats. Proveïdors. Representants legals. Beneficiaris. Càrrecs públics.   
6.3 Tipus de dades, estructura i organització del fitxer  
- Dades de caràcter identificatiu: NIF/DNI, nom i cognoms, adreça, telèfon, signatura/empremta.  
- Altres tipus de dades: econòmiques, financeres i d'assegurances. Informació comercial. Transaccions de béns i serveis. Detalls d'ocupació.   
- Sistema de tractament: mixt.  
6.4 Mesures de seguretat  
- Nivell de seguretat adoptat: bàsic.   
6.5 Cessió o comunicació de dades  
Hisenda pública i administració tributària: bancs, caixes d'estalvi i caixes rurals. Altres entitats financeres. Sindicatura de Comptes de la Comunitat Valenciana. Corts Valencianes. Altres òrgans de l'administració de l'estat. Altres òrgans de l'administració de la comunitat autònoma. Òrgans de la Seguretat Social. Òrgans judicials.   
6.6 Transferències internacionals de dades  
No es produïxen transferències internacionals de dades.  
6.7 Drets d'oposició, accés, rectificació i cancel·lació  
- Òrgan, servei o unitat davant el qual s'haurien d'exercir els drets d'accés, rectificació, cancel·lació i oposició: Síndic de Greuges de la Comunitat Valenciana, c/ Pascual Blasco, 1. CP 03461 Alacant.  
7. Fitxer: Videovigilància   
7.1 Identificació i finalitat del fitxer  
- Nom: Videovigilància.   
- Descripció detallada de la finalitat i dels usos previstos: preservar la seguretat de l'edifici de la institució i de les persones que hi accedixen o hi presten els seus serveis.  
- Tipificació corresponent a la finalitat i els usos previstos: videovigilància. Seguretat i control d'accés a edificis.  
7.2 Origen i procedència de les dades  
- Origen de les dades: la persona interessada o el seu representant legal.   
- Procediment de recollida: càmeres o videocàmeres.   
- Col·lectius o categories d'interessats: visitants. Empleats. Càrrecs públics.   
7.3 Tipus de dades, estructura i organització del fitxer  
- Dades de caràcter identificatiu: imatge/veu.   
- Sistema de tractament: automatitzat.  
7.4 Mesures de seguretat  
- Nivell de seguretat adoptat: bàsic.  
7.5 Cessió o comunicació de dades  
Forces i cossos de seguretat: òrgans judicials.   
7.6 Transferències internacionals de dades  
No es produïxen transferències internacionals de dades.  
7.7 Drets d'oposició, accés, rectificació i cancel·lació  
- Òrgan, servei o unitat davant el qual s'haurien d'exercitar els drets d'accés, rectificació, cancel·lació i oposició: Síndic de Greuges de la Comunitat Valenciana, c/ Pascual Blasco, 1, CP 03665 Alacant.  
8. Fitxer: Control d'accés  
8.1 Identificació i finalitat del fitxer  
- Nom: Control d'accés.  
- Descripció detallada de la finalitat i dels usos previstos: seguretat i control d'accés de persones de visita a la seu de la institució.  
- Tipificació corresponent a la finalitat i els usos previstos: seguretat i control d'accés a edificis.  
8.2 Origen i procedència de les dades  
- Origen de les dades: la persona interessada o el seu representant legal.   
- Procediment de recollida: oralment o en paper.  
- Col·lectius o categories d'interessats: visitants. Càrrecs públics.   
8.3 Tipus de dades, estructura i organització del fitxer  
- Dades de caràcter identificatiu: nom i cognoms, DNI/NIF, data, hora d'entrada i eixida, motius de la visita.   
- Sistema de tractament: mixt.  
8.4 Mesures de seguretat  
- Nivell de seguretat adoptat: bàsic.  
8.5 Cessió o comunicació de dades  
Forces i cossos de Seguretat. Òrgans judicials.   
8.6 Transferències internacionals de dades  
No es produïxen transferències internacionals de dades.  
8.7 Drets d'oposició, accés, rectificació i cancel·lació  
- Òrgan, servei o unitat davant el qual s'haurien d'exercir els drets d'accés, rectificació, cancel·lació i oposició: Síndic de Greuges de la Comunitat Valenciana, c/ Pascual Blasco, 1, CP 03946 Alacant.


Còpia Permalink ELI